Tots els webs dels organismes públics hauran de complir els criteris d'accessibilitat de les WCAG 2.1 a partir del 20 de setembre de 2020
Per saber quin és el grau de compliment d'un web amb la normativa d'accessibilitat vigent cal fer una avaluació o auditoria.
Per saber si un web compleix o no els nivells exigits per la normativa, hi ha establerts uns criteris generals, recollits a les Pautes d'Accessibilitat per a Continguts Web (WCAG), publicades pel W3C.
La versió més actual de les pautes WCAG és la 2.1, publicada al 2018, que inclou 4 principis (perceptible, utilitzable, entenedor i robust), que es divideixen en 13 pautes.
Cada pauta es regeix per uns criteris de conformitat (78) i en funció d'aquests, s'han definit 3 nivells de compliment que són progressius: A (el més baix), AA (nivell mitjà) i AAA (nivell alt).
El nivell A assegura que es pugui accedir al contingut de les pàgines web, i a mesura que s'incrementa el nivell (AA i AAA) augmenta també el nivell d'ajuda a la comprensió d'un web pel que fa a la usabilitat i al nombre de persones.
Depenent dels criteris de conformitat superats i dels nivells, es certifica que una pàgina web té:
La normativa espanyola i europea obliga a que els organismes públics compleixin com a mínim el nivell AA als seus webs.
L'avaluació es pot dividir en dos grans blocs segons qui la fa (manual o automàtica) i el tipus de contingut que analitza (gramatical, d'accessibilitat...)
L'avaluació automàtica és una gran eina de partida per saber en quina situació es troba un web, ja que amb poc temps podem disposar d'una revisió exhaustiva segons els criteris utilitzats (WCAG 2.0, WCAG 2.1, metodologies pròpies...).
Aquesta avaluació sempre s'ha de complementar amb una anàlisi manual, que és la que permet aprofundir en l'accessibilitat real de les pàgines, en la qual participen persones que proven les accions amb altres tipus de navegadors, sistemes de comunicació, amb diversitat funcional (motriu, sensorial, intel·lectual...), etc.
Pel que fa a l'avaluació automàtica, hi ha dos tipus de revisions, la gramatical (de codi HTML i fulles d'estil CSS) i la d'accessibilitat.
Les WCAG 2.1 no exigeixen que les pàgines siguin validades gramaticalment, però sí que s'exigeix que els documents es puguin processar.
Per tant, cal que les etiquetes de l'HTML estiguin ben especificades (obertura i tancament) i que les pàgines estiguin ben formades.
És recomanable utilitzar diverses eines d'avaluació automàtica per poder comparar els resultats, ja que no totes utilitzen les mateixes comprovacions.
El més recomanable és comparar els resultats de dues eines.
Document de l'Observatorio de Accesibilidad Web (OAW) sobre com realitzar les validacions d'accessibilitat durant els diversos cicles de vida d'un web.
Adreçada a desenvolupadors, editors de contingut i avaluadors.
En la validació de l'accessibilitat d'un web o una aplicació mòbil s'utilitzen eines automàtiques per identificar alguns problemes al codi, però aquestes eines no detecten tots els problemes, ja que una gran part dels mateixos no es processen automàticament.
Per exemple, un validador automàtic determina si una imatge té text alternatiu o no, però no pot saber si aquest text alternatiu és apropiat per a la imatge, ja que no interpreta el contingut de la imatge.
Per tant, les eines de validació automàtica són una part del procés d'anàlisi que s'ha de completar amb altres avaluacions manuals.
Característiques de les eines automàtiques:
Característiques de les eines manuals:
Poden ser programes d'escriptori o complements del navegador.